
Formål
Denne ressursen er utviklet for å hjelpe fritidsklubber med å kartlegge og vurdere egen praksis opp mot Kvalitetskriteriene for fritidsklubber (utgave 1). Hensikten er å identifisere klubbens styrker og avdekke områder som kan forbedres.
Ressursen gir ikke bare et bilde av dagens situasjon, men kan også fungere som et verktøy for å diskutere/synliggjøre hvilke konkrete tiltak som kan bidra til videre utvikling og forbedring. 
Resultatene kan brukes som grunnlag for kvalitetsordningen til Ungdom og Fritid, intern kompetanseheving og/eller strategiske prioriteringer på fritidsklubben.
Målgruppe: Ansattgruppen på klubben.

Forslag til tidsestimat: 2 timer
Hva trenger du: 
· Skriv ut kvalitetskriteriene til alle deltakere/ eller ha det på storskjerm
· En referent som markerer og skriver kommentarer dokumentet underveis. 


Beskrivelse av øvelse:
Les gjennom kvalitetskriteriene i fellesskap. Marker og kommenter direkte i word-dokumentmalen i under riktig kvalitetskriterie underveis. Kvalitetskriterier_2026.pdf. Det er lagt inn hjelpespørsmål under for å støtte refleksjon og diskusjon. 
I forbindelse med revideringen av kvalitetskriteriene ønsker vi å samle inn erfaringer og innspill fra fritidsklubber. Det er derfor ønskelig at det utfylte dokumentet sendes til post@ungdomogfritid.no slik at innspillene kan inngå i det videre arbeidet med kvalitetskriteriene.
1. Dette gjør vi veldig bra (Markeres grønt)
1. Hvorfor fungerer dette godt og hva er det som gjør at vi lykkes på dette området?
2. Hvilke strukturer, rutiner eller arbeidsmåter bidrar til kvaliteten?
3. Er det behov for å videreutvikle eller styrke dette noe mer? 

2.  Dette kan styrkes (Markeres gult)
1. Hva fungerer delvis, men ikke godt nok? 
2. Hva hindrer oss i å oppnå høyere kvalitet på dette området?
3. Hvilke konkrete tiltak kan forbedre dette?

3. Dette er vi svake på / jobber vi ikke med. (Markeres rød)
1. Hvorfor er dette et svakt eller lite prioritert område i dag?
2. Hvilke konsekvenser kan dette ha for ungdommenes opplevelse og utbytte av tilbudet?
3. [image: ]Hva skal til for at vi kan styrke dette området?

